יובל שניידרמן

יובל אריה שניידרמן הוא כדורסלן ישראלי המשחק בעמדת הרכז במכבי עירוני רמת גן מליגת העל בכדורסל.

קריירת נוער 
שניידרמן החל את דרכו במחלקת הנוער של הפועל ירושלים, אותה אהד מילדות. הוא שיחק במדי קבוצת הכדורסל של תיכון הימלפרב בירושלים והצעיד אותו לזכייה באליפות הישיבות התיכוניות.

קריירה מקצועית 
ב-19 בנובמבר 2020 רשם שניידרמן את הופעת הבכורה שלו בליגת העל בכדורסל, כשקלע 3 נקודות ב-10 דקות בניצחון 111–77 על מכבי חיפה במסגרת המחזור השני של עונת .

בקיץ 2021 שיחק במדי נבחרת העתודה של ישראל בטורניר הצ'לנג'ר בכרתים, יוון, שהתקיים במקום אליפות אירופה עד גיל 20 בשל מגפת הקורונה.

ב-8 בינואר 2022 הושאל שניידרמן עד סיום עונת  למכבי ראשון לציון. בסיום העונה ירדה הקבוצה לליגה הלאומית, אך במחזור האחרון נגד הפועל באר שבע קלע שניידרמן את שיא הקריירה שלו, 15 נקודות יחד עם 6 אסיסטים ו-18 נקודות מדד.

ב-3 באוגוסט 2022 חתם שניידרמן בהפועל גלבוע גליל, לאחר שכבר סיכם בעולה החדשה לליגה, עירוני קריית אתא. בנובמבר 2022 נפצע בברכו ולא חזר לשחק עד לסיום עונת , בה ירדה קבוצתו לליגת המשנה.

ב-18 ביולי 2023 חתם במכבי עירוני רמת גן, העולה החדשה לליגת העל, לשלוש שנים.

קישורים חיצוניים

 פרופיל באתר מנהלת ליגת העל בכדורסל
 פרופיל באתר איגוד הכדורסל הישראלי
 פרופיל באתר RealGM
 פרופיל באתר ליגת האלופות בכדורסל
 פרופיל באתר יורובאסקט
 פרופיל באתר הליגה הבלקנית

הערות שוליים 

כדורסלנים ישראלים
כדורסלני הפועל ירושלים
כדורסלני מכבי ראשון לציון
כדורסלני הפועל גלבוע גליל
בוגרי תיכון הימלפרב
ירושלים: כדורסלנים
כדורסלני מכבי עירוני רמת גן
ישראלים שנולדו ב-2002